Ric Ocasek

Ric Ocasek (født Richard Theodore Otcasek; 23. mars 1944 i Baltimore i Maryland, død 15. september 2019) var en amerikansk musiker, låtskriver og plateprodusent. Han var mest kjent som vokalist og gitarist i new wave-rockbandet The Cars i perioden 1976–1988 og fra 2010 til 2011. Ocasek har skrevet samtlige av The Cars' låter, fire av dem sammen med bandkollega Greg Hawkes. Han produserte album for Weezer, Bad Brains, Bad Religion, Nada Surf, No Doubt, Guided by Voices, Bran Van 3000 og Suicide.

I den første perioden som vokalist for The Cars hadde Ocasek også en solokarriere gående, og ga ut to soloalbum i 1982 og 1986. Han hadde også mindre roller i filmene Made in Heaven i 1987 og Hairspray i 1988. Etter at The Cars ble oppløst i 1988, fortsatte han solokarrieren og ga ut ytterligere fem soloalbum, samt et album med lydeffekter. Han var på 2000-tallet meget aktiv som plateprodusent. I 2010 var Ocasek med på gjenforeningen av The Cars, til tross for at han flere ganger tidligere hadde sagt at det aldri ville bli noen gjenforening av bandet. 

I 2018 ble The Cars og dermed Ocasek innvotert i Rock and Roll Hall of Fame.Omtale  på Rock and Roll Hall of Fame; besøkt 24. mars 2018.

 Diskografi  
for album med The Cars, se The Cars' diskografi

 Album 
 1982 Beatitude  
 1986 This Side of Paradise  
 1991 Fireball Zone  
 1993 Quick Change World
 1993 Negative Theater 
 1996 Getchertikitz (lydeffekter)
 1997 Troublizing
 2005 Nexterday

 Referanser 

 Eksterne lenker 


 Ric Ocasek på AOL.com
 Ric Ocasek på Billboard.com
 Ric Ocasek på Allmusic.com 


Kategori:Sangere fra USA
Kategori:Låtskrivere fra USA
Kategori:Gitarister fra USA
Kategori:Plateprodusenter fra USA
Kategori:Medlemmer av Rock and Roll Hall of Fame (gruppemedlem)
Kategori:Personer fra Baltimore